Arriba a Burjassot la tradició i el folklore valencià amb “El Piló” (SUSPÉS)
2025-07-24

AVÍS: L’ACTIVITAT QUEDA SUSPESA PELS EFECTES DE LES FORTES PLUGES

Un any més, l’Entitat Cultural Valenciana “El Piló” de Burjassot oferirà al municipi la seua mostra de tradició i folklore valencià a l’Auditori de la Casa de Cultura. Un esdeveniment al qual conviden a participar a tota la ciutadania dissabte que ve 16 de setembre a partir de les 19.00 hores. L’entrada és lliure fins a completar l’aforament.

Així donarà inici el XXI Festival de Folklore Valencià “El Piló”, XV Memorial Enric Martí, el qual es comptarà amb la participació del Grup de Danses “Algadins” d’Algemesí i del Grup de Danses “L’Almogàver”, de Sueca. Per a finalitzar les actuacions, serà el Grup de Danses, la Rondalla, el grup de Cant d’Estil i l’Escola de Tabal i Dolçaina de “El Piló” els que posen el fermall final a la vesprada.

L’activitat compta amb la col·laboració de l’Ajuntament de Burjassot, des de l’àrea de Cultural i Joventut, dirigida per Estefanía Ballesteros a través de les Regidories de Cultura i Joventut, dirigides per Javier Naharros.